Türkiyənin vəziyyəti onu göstərir ki, tam 100 il əvvəlki kimi məlum Şərq məsələsinə oxşayan bir məsələ ortaya qoyulur. Uzun müddətdir, 4T düsturu, tanıma, tanıtma, təzminat və torpaq məsələsi ilə bağlı olan bir düstur ortadadır və Türkiyəni çökdürmək istəyirlər. Bizim də torpaqlarımız faktiki olaraq işğal altındadır və bütün qərarlara, qətnamələrə baxmayaraq heç bir addım atılmır. Mən hesab edirəm ki, biz parlamentdə, nəhayət ki, Dağlıq Qarabağ məsələsini geniş şəkildə müzakirə etməliyik və BMT-nin qətnamələri burada bir daha gündəmə gətirilməlidir ki, siz özünüz bu qətnamələri vermisiniz, çağırış etmisiniz, əgər siz düşmənləri bizim torpaqlarımızdan çıxara bilmirsinizsə, imkan verin, özümüz öz məsələmizi həll edək. Siz başqa dövlətlərlə bağlı, məsələn, Liviya ilə bağlı verdiyiniz qərardan bir neçə saat sonra məsələni həll edə bilirsinizsə, bizim məsələmizi niyə həll etmirsiniz?